text: Baixa la participació en el IX Trofeu Verge del Pilar – Ràdio Pego
  Baixa la participació en el IX Trofeu Verge del Pilar
  Tot i això la tirà a colom es va haver de desempatar entre sis caçadors. Finalment Oscar Sánchez va aconseguir la victòria. Durant l'activitat va arribar la notícia de la mort de Salvador de Raimundo i la Societat de Caçadors de Pego li va rendir un homenatge a l'inici del concurs. La crisi sobrevola, fins i tot, les subhastes de caçadors. Això al menys és el que afirmava el president de la Societat de Caçadors de Pego, Juan Bautista que assegurava que "es va notar que els diners estan fondos". Tot i això, la valoració de la tirà de colom en el IX Trofeu Verge del Pilar que organitzen junt a la Guàrdia Civil de Pego és que "va estar molt bé". El moment de dol va arribar amb la notícia de la defunció de Salvador Estela, un dels socis històrics de la Societat, amb qui comptaven per a aquest Trofeu. Durant el dinar "es va acordar que en començar el tir es faria un homenatge a Salvador Estela, més conegut com a Salvador de Raimundo".
  Al respecte de la participació, a l'igual que en la subhasta, es va notar la crisi, ja que va haver un 20% menys d'assistents que la darrera vegada. 62 caçadors, arribats des de distintes localitats de les comarques veïnes i la pròpia, van participar en la tirà. El resultat va ser d'una igualtat insòlita, ja que van empatar 6 participants a 6 coloms. En el desempat Oscar Sánchez es va endur la primera plaça seguit de Vicent Estrela i el mateix president de la Societat de Caçadors, Juan Bautista que bromejava amb el comentari que va sorgir d'aquest fet, "que s'havia fet tongo".
  ← El Pego suma tres punts davant el Vila-real C
  Garcia-Gasco posa l'accent en la igualtat fonamental de l'església en la clausura de la seua visita pastoral →